ปลอมเฟซดาราดัง หลอกทอมให้โอนเงินเกือบแสน
นาน 9 เดือน ความแตก,แพร-ชนม์ณภัทรฎ ดาราซีรีส์ดังน้องใหม่ร้ายบริสุทธิ์ เข้าแจ้งความตำรวจไซเบอร์ หลังโดนคนร้ายฉกเอารูปไปปลอมเฟซบุ๊ก หลอกทอมนาน 9 เดือนโอนเงินจ่ายค่าเกมนับแสนบาท เผยที่ผ่านมาโดนเอารูปไปปลอมเฟซบุ๊กหลอกคนอื่นเยอะมาก แค่ไม่ถึงขั้นหลอกเอาเงินและทรัพย์สิน แต่ครั้งนี้ยอมไม่ได้จึงมาแจ้งความดำเนินคดี,เมื่อเวลา 16.30 น. วันที่ 10 มิ.ย. ที่ บก.ปอท. แพร-ชนม์ณภัทร พันธุ์พฤกษ์ อายุ 23 ปี นักแสดงดาราสังกัดบรอดคาซท์ ไทย เทเลวิชั่น ช่อง 3 นักแสดงในซีรีส์น้องใหม่ร้ายบริสุทธิ์ กามเทพออนไลน์ บ่วงบรรจถรณ์ สัมผัสพิศวง ลิขิตรักข้ามดวงดาวพร้อม น.ส.ภีมสินี พันธุ์พฤกษ์ พี่สาว เดินทางเข้าพบ ร.ต.ท. หญิง ปัณณพร ยิ่งเรงเริง รอง สว. (สอบสวน) กก.3 บก.ปอท. หลังมีคนร้ายปลอมเฟซบุ๊กเป็นตัวเองไปหลอกเงินทอมนาน 9 เดือน,น.ส.ชนม์ณภัทรเผยว่า เมื่อวันที่ 9 มิ.ย.ที่ผ่านมา มีทอมคนหนึ่งติดต่อมาหาพี่สาวตนผ่านทางเฟซบุ๊ก พูดคุยจนคบหาตนผ่านเฟซบุ๊กชื่อ Pear Kwanruthai (แพรว) ทั้งๆที่ไม่เคยเจอตัวจริงกันเลยนาน 9 เดือน ระหว่างที่คบหาและพูดคุยกันผ่านโซเชียล มิจฉาชีพที่นำรูปไปปลอมเฟซบุ๊กเป็นตน มีการขอให้สาวทอมโอนเงินไปใช้จ่ายต่างๆ ให้ซื้อของส่งไปให้เรื่อย รวมๆแล้วเป็นเงินประมาณ 100,000 บาท กระทั่งพี่สาวตนบอกสาวทอมเหยื่อโซเชียลไปว่าตนใช้เฟซบุ๊กชื่อ Chonnaphat Phanpruek และมีบัญชีเดียว,ที่ผ่านมามีการนำรูปแพรไปปลอมเฟซบุ๊กบ่อยมาก แต่ไม่ได้เกิดความเสียหาย ให้สูญเสียเงินและทรัพย์สินอะไร แต่ครั้งนี้ยอมไม่ได้ไปหลอกลวงคนอื่น และอ้างคบหาเป็นแฟนกับแพรนาน 9 เดือน ให้โอนเงินและซื้อของส่งไปรวมเป็นเงินตั้ง 100,000 บาท จึงมาแจ้งความไว้เป็นหลักฐาน และให้หาตัวคนร้าย มาดำเนินคดีตามกฎหมาย น.ส.ชนม์ณภัทร กล่าว,เบื้องต้น ร.ต.ท.ปัณณพรจะได้รวบรวมพยานหลักฐานเสนอผู้บังคับบัญชาพิจารณาสั่งการตามกฎหมายต่อไป
แพร-ชนม์ณภัทรฎ ดาราซีรีส์ดังน้องใหม่ร้ายบริสุทธิ์ เข้าแจ้งความตำรวจไซเบอร์ หลังโดนคนร้ายฉกเอารูปไปปลอมเฟซบุ๊ก หลอกทอมนาน 9 เดือนโอนเงินจ่ายค่าเกมนับแสนบาท
ปลอมเฟซบุ๊ก,ดาราดัง,สาวทอม,หลอกโอนเงิน,แพร ชนม์ณภัทร,ชนม์ณภัทร พันธุ์พฤกษ์,ข่าวหน้า1